Názov účtovnej 	 	             OBEC   Slanská Huta	 	
jednotky	 		Slanská Huta č. 68, 044 17	
( adresa, IČO)	 	             00691330	 	 	
Názov 	 	 	                   SMERNICA			 	
vnútropodnikovej 	pre výkon základnej finančnej kontroly	
smernice	 	 	 	 	 	 	
Číslo smernice	 	      7/2019	 	 	
 	 	 	 	 	 	 	
Platnosť smernice	od 01.11.2019	 	 	 	
pre obdobie	 	 	 	 	 	
Schválil	 	Martina Urbanová - starostka	 	 	

Smernica pre výkon základnej finančnej kontroly je spracovaná v zmysle zákona  357/2015  Z. z. o finančnej kontrole a audite a o zmene  a doplnení niektorých zákonov v znení neskorších predpisov (ďalej v Smernici len zákon o finančnej kontrole a audite) pre podmienky  obce Slanská Huta.  Smernica definuje základné pojmy, zásady a obeh účtovných dokladov v rámci vnútorného kontrolného mechanizmu obce Slanská Huta.

Článok 1
Základné pojmy vzťahujúce sa na subjekt verejnej správy

Finančné riadenie je súhrn postupov orgánu verejnej správy pri riadení rizík, zodpovednom plánovaní, rozpočtovaní, použití, poskytovaní, účtovaní, výkazníctve verejných financií, finančnej kontrole a audite, ktorého cieľom je hospodárne, efektívne, účinné a účelné využívanie verejných financií.

Finančná kontrola je súhrn činností zabezpečujúcich overovanie dodržiavania všeobecne záväzných právnych predpisov a overovanie hospodárnosti, efektívnosti, účinnosti a účelnosti finančných operácií alebo ich častí pred ich uskutočnením, v ich priebehu až do ich konečného vysporiadania, zúčtovania, dosiahnutia a udržania výsledkov a cieľov finančných operácií alebo ich častí.

Verejnými financiami sú:
•	finančné prostriedky podľa zákona č. 523/2004 Z. z. o rozpočtových pravidlách verejnej správy v znení neskorších predpisov (ďalej len zákon 523/2004 Z. z.),
•	finančné prostriedky z rozpočtov členských štátov Európskej únie,
•	finančné prostriedky z rozpočtov iných ako členských štátov Európskej únie určené na financovanie alebo spolufinancovanie programov Európskej únie.

Finančná operácia alebo jej časť je:
•	príjem verejných financií (hotovostný alebo bezhotovostný)
•	použitie verejných financií (hotovostné alebo bezhotovostné)
•	poskytnutie verejných prostriedkov (dotácie, transfery, preddavky, zábezpeky)
•	právny úkon
•	iný úkon majetkovej povahy

Právny úkon je prejav vôle smerujúci k vzniku, zmene alebo zániku tých práv alebo povinností, ktoré právne predpisy s takýmto prejavom spájajú (zmluvy, dohody a ich dodatky, rozhodnutia, výzvy, oznámenia, iné jednostranné úkony.

Iný úkon majetkovej povahy môže byť:
•	majetkovo – hmotného charakteru
•	finančného charakteru
Medzi tieto finančné operácie patrí zaradenie, presuny a vyradenie majetku, odpisovanie, tvorba opravných položiek, tvorba rezerv,  príjem a výdaj materiálu, náhrada škody, a pod.)

Časťou finančnej operácie je súvisiaca operácia, ktorá nadväzuje na predošlú finančnú operáciu a má charakter príjmu alebo použitia verejných financií, právneho úkonu alebo iného úkonu majetkovej povahy.

Prizvanou osobou je zamestnanec iného orgánu verejnej správy, zamestnanec právnickej osoby, cudzinec a iná fyzická osoba, ak ich orgán verejnej správy prizval na vykonanie finančnej kontroly na mieste. K výkonu základnej finančnej kontroly nemožno prizvať inú osobu.

Zamestnancom je fyzická osoba v pracovnom pomere alebo obdobnom pracovnom vzťahu definovaná v Organizačnom poriadku. Výkon základnej finančnej kontroly sa vzťahuje aj na zamestnancov pracujúcich na:
-	skrátený pracovný úväzok
-	ako kumulovanú funkciu
-	dohody o pracovnej činnosti/dohody o výkone práce

Povereným vedúcim zamestnancom je vedúci zamestnanec poverený starostom obce v intenciách tejto smernice, prípadne na základe Organizačného poriadku obce Slanská Huta.

Cieľom finančnej kontroly je zabezpečiť najmä:
a)	dodržiavanie hospodárnosti, efektívnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti,
b)	dodržiavanie rozpočtu orgánu verejnej správy,
c)	dodržiavanie zákona 357/2015 o finančnej kontrole a vnútornom audite, všeobecne záväzných právnych predpisov, medzinárodných zmlúv, ktorými je Slovenská republika viazaná a na základe ktorých sa Slovenskej republike poskytujú finančné prostriedky zo zahraničia, rozhodnutí vydaných na základe osobitných predpisov alebo vnútorných predpisov,
d)	dodržiavanie uzatvorených zmlúv orgánom verejnej správy,
e)	dodržiavanie podmienok na použitie verejných financií,
f)	správnosť a preukázateľnosť vykonávania finančnej operácie alebo jej časti, spoľahlivosť výkazníctva,
g)	ochranu majetku v správe alebo vo vlastníctve orgánu verejnej správy,
h)	predchádzanie podvodom a nezrovnalostiam,
i)	včasné a spoľahlivé informovanie štatutárneho orgánu verejnej správy o úrovni hospodárenia s verejnými financiami a o vykonaných finančných operáciách alebo ich častiach,
j)	overovať plnenie opatrení prijatých na nápravu nedostatkov zistených finančnou kontrolou na mieste a na odstránenie príčin ich vzniku, predchádzanie podvodom a 
k)	overovať ďalšie skutočnosti súvisiace s finančnou operáciou alebo jej časťou a finančným riadením.

Článok 2
Frekventované finančné operácie

Príjem prostriedkov v hotovosti a bezhotovostne
•	príjem transferu od zriaďovateľa formou preddavku
•	príjem z grantu
•	príjem zo zmluvného vzťahu
•	príjem z predaja majetku
•	vyúčtovanie cestovných náhrad (vrátenie preplatku)
•	príjem hotovosti do pokladne (dotácia)

Výdaj prostriedkov v hotovosti
•	nákup spotrebného charakteru – úhrada v hotovosti
•	odmena zamestnancom
•	poskytnutie preddavku v hotovosti
•	sociálny fond zamestnancom v hotovosti

Výdaj prostriedkov bezhotovostne
a)	Výdavky vyplývajúce zo zmluvných vzťahov
•	nákup materiálu (kancelárske potreby, informačná technika...)
•	nákup investícií (informačná technika, software....)
•	nákup služieb (právne poradenstvo, telekomunikačné služby, nákup energií, vodné, stočné, upratovacie služby, poistenie životné a neživotné)
b)	Výdavky súvisiace s plnením záväzkov voči zamestnancom
•	vyúčtovanie miezd zamestnancov
•	výdavky súvisiace s cestovnými náhradami zamestnancov

Právny úkon, jeho zmeny a dodatky
•	kontrakt so zriaďovateľom a jeho dodatky
•	dodávateľská zmluva
•	odberateľská zmluva
•	pracovná zmluva a jej zmeny
•	dohoda o vykonaní práce, dohoda o pracovnej činnosti, o brigádnickej práci
•	dohoda o hmotnej zodpovednosti
•	poistná zmluva
•	cestovný príkaz

Iné úkony majetkovej povahy
•	zaradenie a vyradenie majetku
•	príjem materiálu na sklad a jeho výdaj zo skladu
•	náhrada škody
•	verejné obstarávanie
•	prevádzka služobných motorových vozidiel (nákup PHM, servis motorových vozidiel)

Článok 3
Overenie finančných operácií a ich častí

3.1. Starosta obce Slanská Huta spolu s povereným  zamestnancom podľa vzoru v  prílohovej časti Smernice overujú finančné operácie a ich časti pri dodržaní formálnych náležitostí, a to:
1.	uvedenie mena  a priezviska,
2.	uvedenie dátumu
3.	uvedenie podpisu
4.	uvedenie súhlasu s vykonaním finančnej operácie/pokračovaním vo finančnej operácii alebo potrebou vymáhania poskytnutého plnenia.

Kritériá súladu
Podľa povahy každej finančnej operácie alebo jej časti je základnou finančnou kontrolou overovaný súlad s: 
a)	rozpočtom inštitútu na príslušný rozpočtový rok
b)	osobitnými predpismi alebo medzinárodnými zmluvami, ktorými je Slovenská republika viazaná, na základe ktorých sa Slovenskej republike poskytujú finančné prostriedky zo zahraničia
c)	zmluvami 
d)	rozhodnutiami vydanými na základe osobitných predpisov
e)	vnútornými predpismi
f)	inými podmienkami poskytnutia verejných financií neuvedenými v písm. a) až e)

3.2. Každá finančná operácia alebo jej časť sa teda overí s kritériom, ktoré je pre konkrétnu finančnú operáciu alebo jej časť relevantné. Bez overenia základnou finančnou kontrolou nemožno vykonať finančnú operáciu alebo jej časť. Príloha Smernice obsahuje základný vzor pre výkon základnej finančnej kontroly. 

3.3. Zodpovední zamestnanci a poverení vedúci zamestnanci v prípade zistenia nesúladu 

vypracujú návrh správy s uvedením lehoty na predloženie námietok, ktorý zašlú,
alebo odovzdajú osobne povinnej osobe.

3.4. V prípade podpísania a odsúhlasenia finančnej operácie alebo jej časti zodpovednými zamestnancami a poverenými zamestnancami sa môže finančná operácia alebo jej časť vykonať. 

Článok 4 
Zastupiteľnosť zamestnancov/vedúcich zamestnancov

S cieľom zabezpečenia riadneho chodu obce Slanská Huta Smernica definuje osoby (zodpovedných a zastupujúcich zamestnancov), ktoré zastupujú zodpovedných zamestnancov v prípade ich absencie podľa týchto pravidiel:
VZOR 
Zodpovedný zamestnanec	Zodpovednosť za finančné operácie	Zastupujúci zamestnanec	Poznámky	
xxx	rozpočet	xxx		
xxx	majetok	xxx		
xxx	mzdy	xxx		

				

Poverený vedúci zamestnanec	Účasť na finančných operáciách z oblasti	Zastupujúci vedúci zamestnanec	Poznámky	
xxx	rozpočet	xxx		
xxx	majetok	xxx		
xxx	mzdy	xxx		

Článok 5
Vecná a formálna kontrola a základná finančná kontrola

V podmienkach obce Slanská Huta sa vykonáva vecná a formálna kontrola účtovných dokladov podľa zákona č. 431/2002 Z. z. o účtovníctve v znení neskorších predpisov. Táto kontrola je doplnková a nemôže nahradiť výkon základnej finančnej kontroly. Bližšie sa vecnej a formálnej kontrole venuje Smernica o účtovníctve/Obeh účtovných dokladov.

Článok 6
Záverečné ustanovenia

1. Smernica je záväzná pre všetkých zamestnancov zodpovedajúcich za výkon základnej finančnej kontroly v rámci realizácie finančných operácií a ich častí.

2. Pre výkon základnej finančnej kontroly sa vzťahujú ustanovenia § 7 v nadväznosti na § 6 ods. 4  zákona o finančnej kontrole a audite.

3. Zmeny a doplnenia Smernice sa realizujú prostredníctvom novelizácií Smernice (dodatkami).

4. Touto Smernicou sa ruší Smernica o postupe vykonávania finančnej kontroly v pôsobnosti Obce Slanská Huta  zo dňa 01.01.2016.

5. Účinnosť Smernice je stanovená od  01.11.2019

V Slanskej Hute. dňa 01.11.2019

	...............................
	  Martina Urbanová
                                                                                                      starostka obce

Prílohová časť:

1. Poverenia na výkon základnej finančnej kontroly pre vedúcich zamestnancov
2. Vzory základnej finančnej kontroly (pečiatky)

1. Poverenia na výkon základnej finančnej kontroly pre vedúcich zamestnancov

Vedúci zamestnanec	Príslušné oddelenie	Poverený odsúhlasovať finančné operácie z oblasti	Podpisuje a odsúhlasuje finančné operácie so zodpovednými zamestnancami	
xxxx	Ekonomické oddelenie	Odsúhlasenia rozpočtu	xxx	
xxxx	Personálne oddelenie	Odsúhlasenia miezd, taríf, dekrétov, pracovných zmlúv...	xxx
xxx	
xxxx	Majetkovo-právne oddelenie	Zmluvy, prevody majetku, delimitácie	xxx
xxx	
xxxx	Oddelenie ....	...	xxx	

2.	Vzor základnej finančnej kontroly (pečiatky)
Bez špecifikovania kritérií súladu finančnej operácie alebo jej časti
  2.1
Základná finančná kontrola 
Úhrada faktúry/predpis príjmu ....

Finančnú operáciu možno – nemožno vykonať/ možno – nemožno v nej pokračovať / možno – nemožno vymáhať poskytnuté plnenie

	                   ..................................................
Overenie vykonal: (meno a priezvisko, podpis + dátum vykonania) 

Finančnú operáciu možno – nemožno vykonať/ možno – nemožno v nej pokračovať / možno – nemožno vymáhať poskytnuté plnenie
.....................................
(meno a priezvisko vedúceho zamestnanca/štatutára, podpis + dátum vykonania)

	Vzor základnej finančnej kontroly (pečiatky)
So špecifikovaním kritérií súladu finančnej operácie alebo jej časti

  2.2.
Základná finančná kontrola 
Úhrada faktúry/predpis príjmu .... je v súlade :

-	Rozpočtom subjektu 
-	Osobitným predpismi  ................
-	Uzatvorenými zmluvami  ...............
-	Vydanými rozhodnutiami  ................
-	Internými predpismi  .........................
-	Inými podmienkami poskytnutia verejných prostriedkov  ................

Finančnú operáciu možno – nemožno vykonať/ možno – nemožno v nej pokračovať / možno – nemožno vymáhať poskytnuté plnenie

	                   ..................................................
Overenie za rozpočet vykonal: (meno a priezvisko, podpis + dátum vykonania) 

Finančnú operáciu možno – nemožno vykonať/ možno – nemožno v nej pokračovať / možno – nemožno vymáhať poskytnuté plnenie

                                                                    ..................................................
Overenie za osobitné predpisy vykonal: (meno a priezvisko, podpis + dátum vykonania) 

Finančnú operáciu možno – nemožno vykonať/ možno – nemožno v nej pokračovať / možno – nemožno vymáhať poskytnuté plnenie

                                                                      ..................................................
Overenie za uzatvorené zmluvy vykonal: (meno a priezvisko, podpis + dátum vykonania) 

Finančnú operáciu možno – nemožno vykonať/ možno – nemožno v nej pokračovať / možno – nemožno vymáhať poskytnuté plnenie
.....................................
(meno a priezvisko vedúceho zamestnanca/štatutára, podpis + dátum vykonania)